Nariadenie Komisie (ES) č. 2332/2002
z 23. decembra 2002
korigujúce nariadenie (ES) č. 2535/2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 509/2002 [2], najmä na jeho článok 26 ods. 3 a na článok 29 ods. 1,
keďže:
(1) Opis výrobkov pod niektorými kvótami v prílohe I.B k nariadeniu Komisie (ES) č. 2535/2001 [3], naposledy zmenenému a doplnenému nariadením (ES) č. 1667/2002 [4], môže viesť k nezrovnalostiam. S cieľom zabrániť nezrovnalostiam a zaručiť jednotné uplatňovanie všetkých kvót sa táto príloha opravuje.
(2) Opatrenia uvedené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NA NARIADENIE:
Článok 1
Príloha I časť B k nariadeniu (ES) č. 2535/2001 sa opravuje v súlade s prílohou k tomuto nariadeniu.
Článok 2
Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 23. decembra 2002